După Revoluția din 1989 clădirea Palatului Kendeffy a funcționat ca sediu a mai multor partide, între care a Uniunii Democratete Maghiare din România. În 19 martie 1990, în timpul conflictului interetnic din Târgu Mureș, clădirea în care s-au aflat mai mulți membri UDMR între care scriitorul András Sütő, a fost atacat și incendiat de manifestanți români transportați cu autobuze din zona Reghinului. În urma atacului maghiarii s-au retras în pod, unde s-au baricadat și au cerut ajutorul armatei. În ciuda promisiunilor verbale făcute de colonelul Ioan Judea, la părăsirea clădirii maghiarii au fost agresați de mulțime sub privirea pasivă al armatei. În urma agresiunii András Sütő și-a pierdut un ochi.